|  |  |  |
| --- | --- | --- |
|  | **ҚАЗАҚСТАН РЕСПУБЛИКАСЫНЫҢ АТЫНАН** |  |

**ҮКІМ**

21 тамыз 2020 жыл іс №6362-20-00-1/14 Қасым Кайсенов кенті

Шығыс Қазақстан облысы Ұлан аудандық соты құрамында төрағалық етуші судья А.К. Нургазин

сот мәжілісінің хатшысы Аскерова Л.Н.

мемлекеттік айыптаушы, Ұлан аудандық прокуратурасының прокуроры Д.Татимбековтың

сотталушы Р.К. Нуркановтың

оның қорғаушысы адвокат Т.М. Сейсекеновтың

қатысуларымен, ашық сот мәжілісінде, сотқа берілген сотталушы Қазақстан Республикасының азаматы: Нурканов Руслан Калибекович, 15 қыркүйек 1980 жылы Шығыс Қазақстан облысында туған, ұлты қазақ, білімі орта, отбасылы, бұрын сотты болмаған, тұрақты жұмыс істейтінін дәлелдейтін құжат істе жоқ, Шығыс Қазақстан облысы Ұлан ауданы Айыртау ауылы Набрежная көшесі 6 үйде тұратын, оған «ешқайда кетпеу және тиісті мінез құлық» бұлтартпау шарасы қолданылған, Қазақстан Республикасының Қылмыстық кодексінің (ары қарай - ҚК) 405 бабы 2 бөлігімен сотқа берілген қылмыстық істі қарады.

**СИПАТТАУ БӨЛІГІ:**

Р.К.Нурканов Шығыс Қазақстан облысы Ұлан ауданы Айыртау аулында тұрып, ұзақ мерзімнен бері жұмыссыз болып, тиісті мамандықты игермей, өзінің жұмыссыз жүргеніне Қазақстан Республикасының билік басында отырған тұлғалар кінәлі деп, оларға қатысты өшпенділік пайда болған. Сөйтіп, өзі қолданып жүрген ұялы телефон арқылы интернет желісіндегі «Ғасеbооk» қосымшасы арқылы «Бура Найман» атты қолданушы болып тіркелген. Сонымен қатар осы интернет желісі арқылы 13.03.2018 жылы Нұр-Сұлтан қаласы Есіл аудандық сотының Қазақстан Республикасының атынан шығарылған шешімге сәйкес, экстремистік ұйым деп танылған «Қазақстанның Демократиялық таңдауы» партиясының және оның басшысы Мухтар Кабылович Аблязовтың жолдаулары мен программасын көрген. Сол кезден осы «Қазақстанның Демократиялық таңдауы» партиясының және оның басшысы Мухтар Кабылович Аблязовты қолдаған. Осыдан кейін, 2020 жылдың ақпан айының 04 күні сағат 12.26 шамасында «Ғасеbооk» қосымшасындағы «Бура Найман» аккаунттан «Қазақстанның Демократиялық таңдауы» партиясының программасын және Мухтар Кабылович Аблязовты қолдаймын деген жазбаны санақ (пост) қылдырып, өзінің парақшасына қойып, көпшілікке өзінің идеологиялық көз қарасын көрсеткен. Сөйтіп, экстремистік ұйым деп танылған «Қазақстанның Демократиялық таңдауы» және оның басшысы Мухтар Кабылович Аблязовты қолдап, осы ұйымға үгіт насихат жүргізіп, қатысушысы болған.

13.03.2020 жылы қылмысық іс құжаттары бойынша арнайы тағайындалған саясаттанушы маманның қатысуымен сот психолого- философиялық сараптаманың, 09.04.2020 жылғы №352 сарапшысының қорытындысына сәйкес, «Ғасеbооk» әлеуметтік желісінде орналастырылған «Бура Найман» атты пайдаланушының хабарлама мәтінінің жалпы бағыты, оларда қамтылған мәліметтерді, ақпаратты баяндау нысанын негізге ала отырып, «Қазақстанның демократиялық таңдауы» және Мухтар Кабылович Аблязовтың бағдарламасына жәрдемдесу, қолдау көрсету ретінде анықталды. Әлеуметтік желідегі осы санақ (пост) мазмұнынан автор осы ұйымның қатысушысы болып табылатынын анықтауға болады, бірақ оның «Қазақстанның демократиялық таңдауы» қаржыландырудағы ролі туралы қорытынды жасауға болмайды. Бұл санақ (пост) оның авторының ұстанымынан осы ұйымның ыстық ұстанушысы ретінде анықтайды және әлеуметтік желіде осы санақты (пост) орналастыру «Қазақстанның демократиялық таңдауы» және оның жетекшісі М.Аблязовтың экстремистік ұйымының идеяларын насихаттау және үгіттеу болып табылады. Осы санақ (пост) мәтінінде «Қазақстанның демократиялық таңдауы» экстримистік қозғалысының және оның жетекшісі М.Аблязовтың идеологиясына тиесілілік және қолдау белгісі бар.

Сөйтіп, Нурканов Руслан Калибекович өзінің қылмыстық іс-әрекетімен, ҚК-нің 405 бабы 2 бөлігімен көрсетілген қылмыстық құқықбұзушылық жасаған.

Осы баптың саралау белгілері - қоғамдық немесе діни бірлестікке, өзге де ұйымга қатысты олардың экстремизмді және терроризмді жүзеге асыруына байланысты қызметіне тыйым салу, тарату туралы заңды күшіне енген сот шешімі бола тұра, олардың қызметіне қатысу болып табылады.

**УӘЖДЕУ БӨЛІГІ:**

Сот сотталушының, куәлердің берген жауаптарын, мемлекеттік айыптаушы прокурордың, қорғаушы-адвокаттың пікірлерін тыңдап, қылмыстық іске тіркелген құжаттарды зерттей келіп, төмендегідей қорытындыға келеді.

Сот Р.К. Нуркановтың ҚК – тің 405 бабы 2 бөлігінде көзделген қылмыс жасаған кінәсі сот мәжілісінде өз дәлелін тапты және бұл бап бойынша дұрыс дәрежеленген деп есептейді.

Сотталушының бұл жасаған қылмыстық әрекеттері төмені дәделдемелермен расталады:

Сот мәжілісінде сотталушы Р.К. Нуркановтың ҚК – тің 405 бабы 2 бөлігімен тағылған айып бойынша өзінің кінәсін мойындамай, келесіні көрсетті: өзі қолданып жүрген ұялы телефон арқылы интернет желісіндегі «Ғасеbооk» қосымшасы арқылы «Бура Найман» атты қолданушы болып тіркелгенін, оның руы найманың ішінде бура екенін, «Бура Найман» атты парақшадағы «Мен Қазақстан демократиялық таңдау қозғалысының бағдарламасын және Мұқтар Қабылұлы Әблязовты қолдаймын» деге жазба оған басқа біреудің парақшасынан келіп түскенін, ол бұл жазбаны оқып, бұл жазбаны ол әлеуметтік желідегі басқа парақшалаға жібергенін, ол Қазақстан демократиялық таңдау қозғалысының бағдарламасын қолдайтынын, өйткені ол халықтың жағдайын жақсартатын бағдарлама екенін, Мұқтар Қабылұлы Әблязовты танымайтынын, ол туралы интернет желісінде көрсетіліп, жазылатынын, Қазақстан демократиялық таңдау қозғалысының мүшесі, қатысушысы емес екенін сотта айтты.

Сот мәжілісінде куә А.Т. Калшакбаев жауап беріп, онда ол «Ғасеbооk» қосымшасындағы «Бура Найман» атты парақшсының қолданушысы кім екенін білмейтінін, Р.К.Нурканов оған таныс екенін, «Ғасеbооk» желісінде «Бура Найман» бар екенін білетінін, тергеу кезінде ол «Ғасеbооk» қосымшасындағы «Бура Найман» атты парқшасының қолданушысы Нурканов Р.К. деп айтқанын жоққа шығармайтынын, алайда ол мұндай жауапты полиция қызметерлері оны полиция бөлімінде бірнеше сағат ұстап, қысым көсеткенен кейін тергеуші өзіне ыңғайлы жауапты хаттамаға жазғанын сотқа айтты.

Сот мәжілісінде Өскемен қаласы Солжағалау полиция бөлімінің аға тереушісі Ж.Б. Болтқазин жауап беріп, онда ол осы қылыстық іс бойынша куә ретінде А.Т. Калшакбаевтан жауап алғанын, ол өз жаубында Ғасеbооk» қосымшасындағы «Бура Найман» атты парқшасының қолданушысы Нурканов Р.К. деп айтқанын, куә А.Т. Калшакбаевқа өзі және басқа полиция қызметкерлері тарапынын ешқандай қысымшылық болмағанын, куә өз еркімен еркін түрде жауап бергенін сотта айтты.

Сот мәжілісінде Шығыс Қазақстан облысы полиция Департаментінің аға тергеушісі Б.Бауыржанұлы жауап беріп, онда ол осы қылмыстық іс бойынша куә ретінде А.Т. Калшакбаевтан қосымша жауап алғанын, ол өз жаубында Ғасеbооk» қосымшасындағы «Бура Найман» атты парқшасының қолданушысы Нурканов Р.К. деп айтқанын, куә А.Т. Калшакбаевқа өзі және басқа полиция қызметкерлері тарапынын ешқандай қысымшылық болмағанын, куә өз еркімен еркін түрде жауап бергенін сотта айтты.

Сот мәжілісінде куә К.Е. Хамзин жауап беріп, онда ол «Ғасеbооk» қосымшасындағы «Бура Найман» атты қолданушы Ұлан ауданы Айыртау аулының тұрғыны Руслан есімді тұлға болуы мүмкін, бірақ нақтылы ол ма айта алмайтынын, Р.К.Нурканов оған таныс екенін, «Ғасеbооk» желісінде «Бура Найман» бар екенін білетінін, тергеу кезінде ол осылай жауап бергенін сотта айтты.

Сот мәжілісінде Өскемен қаласы Солжағалау полиция бөлімінін тереушісі А.Б. Турсынбекова жауап беріп, онда ол осы қылыстық іс бойынша куә ретінде К.Е. Хамзиннен жауап алғанын, куә К.Е. Хамзинге өзі және басқа полиция қызметкерлері тарапынын ешқандай қысымшылық болмағанын, куә өз еркімен еркін түрде жауап бергенін сотта айтты.

Сот мәжілісінде куә М.Т. Нурмухамбет жауап беріп, онда ол «Ғасеbооk» қосымшасындағы «Бура Найман» атты парақшсының қолданушысы кім екенін білмейтінін, Р.К.Нурканов оған таныс екенін, «Ғасеbооk» желісінде «Бура Найман» бар екенін білетінін, тергеу кезінде ол «Ғасеbооk» қосымшасындағы «Бура Найман» атты парқшасының қолданушысы Руслан есімді тұлға екенін айтқанын жоққа шығармайтынын, алайда ол мұндай жауапты полиция қызметерлері оны полиция бөлімінде бірнеше сағат ұстап, қысым көсеткенен кейін тергеуші өзіне ыңғайлы жауапты хаттамаға жазғанын сотқа айтты.

Сот мәжілісінде Өскемен қаласы Үлбі полиция бөлімінің тергеушісі Д. Турумова жауап беріп, онда ол осы қылыстық іс бойынша куә ретінде М.Т. Нурмухамбеттен жауап алғанын, ол өз жаубында Ғасеbооk» қосымшасындағы «Бура Найман» атты парқшасының қолданушысы Руслан есімді тұлға екенін айтқанын, куә М.Т. Нурмухамбетке өзі және басқа полиция қызметкерлері тарапынын ешқандай қысымшылық болмағанын, куә өз еркімен еркін түрде жауап бергенін сотта айтты.

Сот мәжілісінде Шығыс Қазақстан облысы полиция Департаментінің тергеушісі Н.Б. Калиев жауап беріп, онда ол осы қылмыстық іс бойынша куә ретінде М.Т. Нурмухамбеттен қосымша жауап алғанын, ол өз жаубында Ғасеbооk» қосымшасындағы «Бура Найман» атты парқшасының қолданушысы Руслан есімді тұлға екенін айтқанын, куә М.Т. Нурмухамбетке өзі және басқа полиция қызметкерлері тарапынын ешқандай қысымшылық болмағанын, куә өз еркімен еркін түрде жауап бергенін сотта айтты.

Сонымен қатар ол Р.К. Нуркановтан алынған «Samsung» маркалы имей кодтары 357951/10/593210/0 және 357952/10/593210 ұялы телефонға 19 наурыз 2020 жылы осы заттарды қарап-тексеру туралы хаттама толтырғанын, онда «Билайн» және «Алтел» абоненттік номерларының сим карталары бар екенін, Билайн» сим картасының номері +77773388204 «Алтел» сим картасының номері +77000225064 болып табылады. Осы ұялы телефонның ішінде «Ғасеbооk» әлеуметтік желісінің бағдарламасы орнатылған. Осы бағдарламаға кірген кезде «Бура Найман» лақап атымен тіркелген қолданушы болып табылады. Осы ұялы телефон арқылы кіргенде ешқандай пороль сұрамай, бірден автоматты түрде кіріп кетеді. Осы «Ғасеbооk» әлеуметтік желісінде өзі туралы мәлметтерді қараған кезде екі дана фотосуреттер салынған. Ешқандай өзі туралы ақпарат жазбаған. Бірінші суретте қазақтың батыры жылқы үстінде садақ атып тұр. Екінші суретте үш тұлғаның құшақтасып фотосуреттке түскенін көруге болады. Осы үш адамның сол жақтан бірінші тұрған адам 15.09.1980 жылы туған Нурканов Руслан Калибекович болып табылады. «Бура Найман» атымен тіркелген аккаунтан «Ғасеbооk» әлеуметтік желісін қолданушыларға 04 ақпан 2020 жылы сағат 12,26 шамасында «Я поддерживаю программу ДВК и Мухтар Кабыловича Аблязова» деген жазба жарияланған. Аталған жазбаны «Аскарали Омаров» атты қолдаушының санағынан көшіріліп алынған. «Бура Найман» санағына коментарий ешкім жазбағанын, 9 адам лайк басқанын сотта айтты.

Сот мәжілісінде куә А.К. Читимов жауап беріп, онда ол «Ғасеbооk» қосымшасындағы «Бура Найман» атты парақшаның қолданушы Ұлан ауданы Айыртау аулының тұрғыны Р.К.Нурканов екенін Р.К. Нурканов оған таныс екенін, «Ғасеbооk» желісінде «Бура Найман» бар екенін білетінін, тергеу кезінде ол осылай жауап бергенін сотта айтты.

Сот мәжілісінде Шығыс Қазақстан облысы полиция Департаментінің аға тергеушісі Г.М. Нуралин жауап беріп, онда ол осы қылыстық іс бойынша куә ретінде А.К. Читимовтан жауап алғанын, куә А.К. Читимовқа өзі және басқа полиция қызметкерлері тарапынын ешқандай қысымшылық болмағанын, куә өз еркімен еркін түрде жауап бергенін сотта айтты.

Сот мәжілісінде куә С.Р. Идырышев жауап беріп, онда ол достарының ішінде Руслан атты адамның бар екенін, оны жақсы танымайтынын, Руслан оны Қазақстан демократиялық таңдау қозғалысының қатысушысы ретінде соттаған сот мәжілісіне келіп, оны қолдап сөйлегенін сотта айтты.

-22.02.2020 жылғы заттарды алу хаттамасымен, соған сәйкес Р.Нуркновтан «Самсунг» маркалы ұялы телефон және «ТЕХЕТ» маркалы ұялы телефон алынған.

1 том і.б. 80.

-14.04.2020 жылғы тінту хаттамасымен, соған сәйкес Шығыс Қазақстан облысы Ұлан ауданы Айыртау ауылы Набережная көшесі 6 мекен-жайы бойынша орналасқан Р.К. Нуркановтың тұрғын үйінен 4 дана «Самсунг» маркалы ұялы телефондар және «Ленова» макалы ноутбук алынған.

1. том і.б. 80-81.

- 19.03.2020 жылғы заттарды қарау хаттамасымен, яғни іс бойынша алынған заттар: Самсунг» маркалы ұялы телефонға және «ТЕХЕТ» маркалы ұялы телефонға қарау жүргізілген.

1. том і.б. 68-69.

- 15.04.2020 жылғы заттарды қарау хаттамасымен, яғни іс бойынша алынған заттар: 4 дана «Самсунг» маркалы ұялы телефондарға және «Ленова» маркалы ноутбукқа қарау жүргізілген.

1. том і.б. 68-69.

- айғақ заттармен: имей кодтары «ІМЕІ:358786/08/651187/2» «ІМЕІ:358787/08/651187/0» «Samsung 15» маркалы ұялы телефонын, имей кодтары ІМЕІІ: 351564109458896 ІМЕІ2: 351564109428904 «ТЕХЕТ» маркалы ұялы телефонын, имей кодтары 357951/10/593210/0 және 357952/10/593210 ««Samsung» маркалы ұялы телефон, имей кодтары 356786102896085 және 356787102896083 «Samsung» маркалы ұялы телефон, имей кодтары 359117092337079 және 359118092337077 «Samsung» маркалы ұялы телефон, 356786103006452 және 356787103006450 «Samsung» маркалы ұялы телефон, «Lenova» маркалы ноутбукті, ноутбуктан алынған бейнежазбалар жазылған DVD Б+R дискімен.

Көрсетілген заттар заттай дәлелдеме болып танылып іске тіркелген.

том і.б. 71, 89-90;

09.04.2020 жылғы №352 сарапшысының қорытындысымен, яғни «Ғасеbооk» «әлеуметтік желісінде орналастырылған «Бура Найман» атты пайдаланушының хабарлама мәтінінің жалпы бағыты, оларда қамтылған мәліметтерді, ақпаратты баяндау нысанын негізге ала отырып, «Қазақстанның демократиялық таңдауы» және Мухтар Кабылович Аблязовтың бағдарламасына жәрдемдесу, қолдау көрсету ретінде анықталды. Әлеуметтік желідегі осы санақ (пост) мазмұнынан автор осы ұйымның қатысушысы болып табылатынын анықтауға болады, бірақ оның «Қазақстанның демократиялық таңдауы» қаржыландырудағы ролі туралы қорытынды жасауға болмайды. Бұл санақ (пост) оның авторының ұстанымынан осы ұйымның ыстық ұстанушысы ретінде анықтайды және әлеуметтік желіде осы санақты (пост) орналастыру «Қазақстанның демократиялық таңдауы» және оның жетекшісі М.Аблязовтың экстремистік ұйымының идеяларын насихаттау және үгіттеу болып табылады. Осы санақ (пост) мәтінінде «Қазақстанның демократиялық таңдауы» экстримистік қозғалысының және оның жетекшісі М.Аблязовтың идеологиясына тиесілілік және қолдау белгісі бар.

3 том і.б. 37-49;

Сот мәжілісінде сарапшы ретінде сұралған Нұрлыбек Е.Н., Жиренова А.Т. өздерінің берген қорытындыларын растап, әлеуметтік желідегі осы санақ (пост) мазмұнынан автор осы ұйымның қатысушысы болып табылатынын анықтауға болатынын айтты.

Қазақстан Республикасы Коституциасының 5 бабы 3 бөлігі негізінде мақсаты немесе іс-әрекеті Республиканың конституциялық құрылысын күштеп өзгертуге, оның тұтастығын бұзуға, мемлекет қауіпсіздігіне нұқсан келтіруге, әлеуметтік, нәсілдік, ұлттық, діни, тектік-топтық және рулық араздықты қоздыруға бағытталған қоғамдық бірлестіктер құруға және олардың қызметіне, сондай-ақ заңдарда көзделмеген әскерилендірілген құрамалар құруға тыйым салынады.

Сол себепті сот шешімі бойынша экстремистік ұйым деп танылып, жұмысына тиым салынған қозғалысқа қатысу заңға қайшы жағдай деп танылады.

Бұл жағдайда Р.К. Нуркановтың іс-әрекеті ҚК-тің 405 ч.2 бөлігі бойынша, яғни сот шешімі бойынша экстремистік ұйым деп танылып, оның жұмысына тиым салынған қозғалысқа қатысу қылмысы ретінде алдын ала тереу органы дұрыс дәрежелеген деп сот есептейді.

Соталушының қорғаушысы Р.К. Нурканов Қазақстан демократиялық таңдау қозғалысының мүшесі, қатысушысы емес екенін, сол себепті оның іс-әрекетінде ҚК-тің 405 ч.2 бөлігі бойынша қылмыстың құрамы жоқ, ол ақталуға жатады деген тұжырымы сот негізсіз деп табады. Өйткені «Ғасеbооk» «әлеуметтік желісінде орналастырылған «Бура Найман» атты пайдаланушысы Р.К. Нуркановтың хабарлама мәтінінің жалпы бағыты, оларда қамтылған мәліметтерді, ақпаратты баяндау нысанын негізге ала отырып, «Қазақстанның демократиялық таңдауы» және Мухтар Кабылович Аблязовтың бағдарламасына жәрдемдесу, қолдау көрсету ретінде анықталды. Әлеуметтік желідегі осы санақ (пост) мазмұнынан автор осы ұйымның қатысушысы болып табылатынын анықтауға болады. Бұл санақ (пост) оның авторының ұстанымынан осы ұйымның ыстық ұстанушысы ретінде анықтайды және әлеуметтік желіде осы санақты (пост) орналастыру «Қазақстанның демократиялық таңдауы» және оның жетекшісі М.Аблязовтың экстремистік ұйымының идеяларын насихаттау және үгіттеу болып табылады. Осы санақ (пост) мәтінінде «Қазақстанның демократиялық таңдауы» экстримистік қозғалысының және оның жетекшісі М.Аблязовтың идеологиясына тиесілілік және қолдау белгісі бар екені сотта анықталды.

Сонымен қатар соталушы жағы сотқа 10 шілде 2020 жылғы Қ.З. Жаппар Р.К. Нуркановтың «Ғасеbооk» әлеуметтік желісіндегі жарияланған «Мен Қазақстанның демократиялық таңдауы» қозғалысының бағдарламасын және Мухтар Кабылович Аблязовты қолдаймын» деген жазбаға берген қорытындысын сотқа берген. Бұл қорытынды бойынша маман тек қана филологиялық, лингивистикалық жағынан осы сөздердің мағанасы, мәтіні бойынша түсініктеме берген. Алайда ол бұл санақ (пост) Р.К. Нуркановтың ұстанымынан осы ұйымның ұстанушысы ретінде және әлеуметтік желіде осы санақты (пост) орналастыру, яғни ол «Ғасеbооk» әлеуметтік желісіндегі «Бура Найман» аккаунт арқылы осы жазбаны басқа адамарға көпшілікке таратуы «Қазақстанның демократиялық таңдауы» және оның жетекшісі М.Аблязовтың экстремистік ұйымының идеяларын насихаттау және үгіттеу болып табылатынын, осы санақ (пост) мәтінінде «Қазақстанның демократиялық таңдауы» экстримистік қозғалысының және оның жетекшісі М.Аблязовтың идеологиясына тиесілілік және қолдау белгісі бар екенін ескермеген. Сол себепті бұл қорытындыны сот негізсіз деп табады.

Сот мәжілісінде сотталушы жағының тілегі бойынша сұралған Қ.З. Жаппар өз қорытындысын тек қана филологиялық, лингивистикалық жағынан осы сөздердің мағанасы, мәтіні бойынша түсініктеме берген сотта айтты.

Сот жаза тағайындағанда ҚК-тің 52 бабына сәйкес жаза тағайындау кезiнде қылмыстық құқық бұзушылықтың сипаты мен қоғамға қауiптiлiк дәрежесi, кінәлі адамның жеке басы, оның ішінде құқық бұзушылық жасағанға дейiнгi және одан кейiнгi оның мiнез-құлқы, жауаптылық пен жазаны жеңiлдететiн және ауырлататын мән-жайлар, сондай-ақ тағайындалған жазаның сотталған адамның түзелуiне және оның отбасының немесе оның асырауындағы адамдардың тiршiлiк жағдайына ықпалы ескерiледi.

## Қазақстан Республикасы Жоғарғы Сотының 2015 жылғы 25 маусымдағы №4 «Қылмыстық жаза тағайындаудың кейбір мәселелері туралы» нормативтік қаулысы 6 тармағы негізінде егер адамды кінәлi деп таныған ҚК-нің бабының санкциясы жазалардың баламалы түрлерін көздесе, ҚК-нiң [52 бабының екiншi бөлiгiне](jl:31575294.520200 ) сәйкес, жазаның неғұрлым жеңілірек түрі жазалаудың мақсатына қол жеткізуді қамтамасыз ете алмаған жағдайда ғана жазаның неғұрлым қатаң түрі қолданылатынын назарда ұстай отырып, соттар олардың ішінен жазаның неғұрлым жеңілірек түрін тағайындаудың мүмкіндігі туралы мәселені талқылағандары жөн делінген.

Осығын сәйкес сотталушының бұрын сотты болмағанын, сотталушының жасаған қылмысы ауырлығы онша емес қылмыстар қатарына жататынын, асырауында балалары бар екенін ескеріп, оның бас бостандығын айырмай, бас бостандығын шектеу жазасын тағайындауды сот жөн деп табады.

Сонымен қатар сотталушыға қосымша жаза белгiлi бiр қызметпен айналысу, атап айтқанда қоғамдық саяси істермен, оның ішінде бұқаралық ақпарат құралдарын, телекоммуникация желілерін пайдалану арқылы жүзеге асыру құқығынан белгiлi бiр лауазымдарды атқару немесе белгiлi бiр қызметпен айналысу құқығынан үш жылға дейінгі мерзімге айыру жазасы тағайындалуға жатады деп сот есептейді.

Айғақты заттар ҚПК-тің 118 бабының талаптары бойынша шешілуге жатады.

Сонымен қатар соталушы интернет желісіне Билайн» сим картасының номері +77773388204 «Алтел» сим картасының номері +77000225064 болып табылатын имей кодтары 357951/10/593210/0 және 357952/10/593210 өзінің «Samsung» маркалы ұялы телефоны арқылы кіріп, осы ұялы телефонның ішінде «Ғасеbооk» әлеуметтік желісінің бағдарламасы орнатылғанын, осы бағдарламаға кірген кезде «Бура Найман» лақап атымен тіркелген қолданушы болып табылатынын, «Бура Найман» аккаунтан «Ғасеbооk» әлеуметтік желісін қолданушыларға «Я поддерживаю программу ДВК и Мухтар Кабыловича Аблязова» деген жазба жарияланған және бұл жазбаны басқа қоланушыларға таратқан. Сол себепті аталған «Samsung» маркалы ұялы телефон ҚПК-тің 118 бабы 3 бөлігі 1 тармағы негізінде қылмыс құралы ретінде мемлекет пайдасына тәріленуге жатады деп сот есептейді. Басқа алынған мүлік иесіне қайтарылуға жатады деп сот табады.

Осы айтылғандардың негізінде сотталушы Р.К. Нуркановқа ҚК-нің 405 бабы 2 бөлігінде көрсетілген жазаның шеңберінде белгiлi бiр қызметпен айналысу, атап айтқанда қоғамдық саяси істермен, оның ішінде бұқаралық ақпарат құралдарын, телекоммуникация желілерін пайдалану арқылы жүзеге асыру құқығынан үш жылға дейінгі мерзімге айыра отырып, 1 (бір) жыл 6 (алты) ай бас бостандығын шектеу жазасы тағайындалуға негіз бар деп сот санайды.

ҚК-тің 98-1,98-2 баптары негізінде Нурканов Руслан Калибековичтін мәжбүрлі төлем 10 айлық есептік көрсеткіш мөлшерінде Қазақстан Республикасының жәбірленушілерге өтемақы қорына өндірілуге жатады деп сот табады.

**ҚАРАР БӨЛІГІ:**

Жоғарғыдағы айтылғандардың негізінде, ҚПК -тің 382,393,395-398,401,402 баптарын басшылыққа ала отырып, **сот**

**ҮКІМ ЕТТІ:**

Нурканов Руслан Калибековичті Қазақстан Республикасының Қылмыстық кодексінің 405 бабы 2 бөлігінде көрсетілген қылмысты жасағанына кінәлі деп тауып, оған осы бап бойынша белгiлi бiр қызметпен айналысу, атап айтқанда қоғамдық саяси істермен, оның ішінде бұқаралық ақпарат құралдарын, телекоммуникация желілерін пайдалану арқылы жүзеге асыру құқығынан үш жыл мерзімге айыра отырып, 1 (бір) жыл 6 (алты) ай бас бостандығын шектеу жазасы тағайындалсын.

ҚК-тің 44 бабы 1 бөлігі 2 тармағына сәйкес Нурканов Руслан Калибековичке тағайындалған жазаның барлық мерзімінде пробациялық бақылау белгіленіп, жазасын өтеу кезінде пробация қызметіне хабарламай тұрақты тұратын, жұмыс істейтін және оқитын жерін өзгертпеу, пробация қызметінің рұқсатынсыз белгілі бір жерге бармау, оқудан және және жұмыстан бос уақытта тұрғылықты жерден кетпеу басқа да жерлерге бармау, пробация қызметіне белгіленген күндері тіркелу және өзімен тәрбие жұмысын жүргізу үшін келіп тұру, жергілікті атқару органының санкциясыз іс-шаралар (жиналыстар, митингілер, демонстрациялар, шерулер, пикеттер) болатын жерлерге бармау, барлық әлеуметтік желілерде аккаунты болмау міндеттерді орындау жүктелсін.

ҚК-тің 44 бабы 1 бөлігіне сәйкес тұрақты жұмыс орны жоқ немесе оқып жүрмеген жағдайда Нурканов Руслан Калибекович жергілікті атқарушы органдар айқындайтын қоғамдық орындарда жазаны өтеудің бүкіл мерзімі ішінде жыл сайын бір жүз сағаттан мәжбүрлі еңбекке тартылсын.

Қазақстан Республикасы Қылмыстық атқару кодексінің 64 бабы негізінде бас бостандығын шектеу түрiндегi жазаны өтеу мерзiмi пробация қызметі заңды күшіне енген сот үкімін орындауға қабылдаған күннен бастап есептелсін.

Нурканов Руслан Калибековичке тағайындалған бас бостандығын шектеу жазасының орындалуына бақылау жасау Ұлан ауданы №І пробация қызметіне тапсырылсын.

ҚК-тің 98-1,98-2 баптары негізінде Нурканов Руслан Калибековичтен мәжбүрлі төлем 10 (он) айлық есептік көрсеткіш мөлшерінде 26510 (жиырма алты мың бес жүз он) теңге Қазақстан Республикасының жәбірленушілерге өтемақы қорына өндірілсін, және бұл мәжібүрлі төлем бюджеттік классификациалық код (БКК) 204303, төлемді тағайындау коды (ТТК) 911, есебіне аударылсын. Осы мәжбүрлі төлемді төлегендігін растайтын квитанцияның тұпнұсқасы сотқа тапсырылсын.

Қазақстан Республикасы ҚПК -нің 398 бабы 1 бөлігі 4 тармағына сәйкес сотталушы Нурканов Руслан Калибековичке үкім заңды күшіне енгеннен кейін, он күн мерзімде пробация қызметіне есепке қою үшін келу міндеттелсін.

Сотталушы Нурканов Руслан Калибековичке бас бостандығын шектеу жазасы тағайындалған сотталушы, егер ол осы жазаны өтеуден қашқалақтаған жағдайда бас бостандығын шектеу жазасының өтелмеген мерзімі бас бостандығын айыру жазасына осы мерзімге сот арқылы өзгетілетінін түсіндіреді.

Сотталушыға Нурканов Руслан Калибековичке қолданылған «ешқайда кетпеу және тиісті мінез құлық» бұлтартпау шарасы үкім заңды күшіне енгенге дейін сақталсын.

Айғақты заттар - алу хаттамасымен алынған, Шығыс Қазақстан облысы полиция Департаменті тергеу бөлімінің сақтау камерасында сақталуда тұрған, Билайн» сим картасының номері +77773388204 «Алтел» сим картасының номері +77000225064 болып табылатын имей кодтары 357951/10/593210/0 және 357952/10/593210 ««Samsung» маркалы ұялы телефон ҚПК-тің 118 бабы 3 бөлігі 1 тармағы негізінде қылмыс құралы ретінде мемлекет пайдасына тәркіленсін.

Айғақты заттар - алу хаттамасымен алынған, Шығыс Қазақстан облысы полиция Департаменті тергеу бөлімінің сақтау камерасында сақталуда тұрған, «Lenova» маркалы ноутбук оның иесі Нурканов Руслан Калибековичке қайтарылсын.

Айғақты заттар - алу хаттамасымен алынған, Нурқанова Гульмира Закерқызында қолхат арқылы сақталуда тұрған, имей кодтары 356786102896085 және 356787102896083 «Samsung» маркалы ұялы телефон, имей кодтары 359117092337079 және 359118092337077 «Samsung» маркалы ұялы телефон, 356786103006452 және 356787103006450 «Samsung» маркалы ұялы телефондары Нурканов Руслан Калибековичке қайтарылсын. Осы айғақты заттарды сақтау жөнінде берген Нурқанова Гульмира Закерқызының қолхаты үкім күшіне енгеннен кейін жойылсын.

Айғақты заттар ноутбуктан алынған бейнежазбалар жазылған DVD Б+R дискі істе сақталсын.

Үкімге наразы жақ, үкім оқылған күннен бастап, 15 (он бес) тәулік ішінде Шығыс Қазақстан облыстық соты қылмыстық істер жөніндегі сот алқасына Ұлан аудандық соты арқылы шағым, прокурор апелляциялық өтінішхат беруге құқылы.

**Судья Нургазин А.К.**

